ฮั่งเส็งปิดบวก 98.08 จุด ขานรับราคาน้ำมันฟื้นตัว
ฮั่งเส็งปิดบวก 98.08 จุด ขานรับราคาน้ำมันฟื้นตัว
26 มิ.ย. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 98.08 จุด หรือ 0.38% ปิดภาคเช้าที่ 25,768.13 จุด  โดยได้รับแรงหนุนจากการฟื้นตัวของราคาน้ำมัน WTI เมื่อวันศุกร์ที่ผ่านมา
ขณะเดียวกัน ตลาดต่างจับตานางเจเน็ต เยลเลน ประธานธนาคารกลางสหรัฐ (เฟด) ซึ่งมีกำหนดขึ้นกล่าวสุนทรพจน์ในการประชุม “Global Economic Issues” ที่กรุงลอนดอน ประเทศอังกฤษ ในวันอังคารนี้ตามเวลาสหรัฐ
นักวิเคราะห์คาดการณ์ว่า ในการกล่าวสุนทรพจน์ครั้งนี้ นางเยลเลนจะเน้นย้ำถึงจุดยืนของเฟดที่ว่า การปรับขึ้นอัตราดอกเบี้ยครั้งต่อไปหรือการเริ่มปรับลดงบดุลบัญชีของเฟดนั้น จะพิจารณาจากข้อมูลเศรษฐกิจที่ได้รับ